text: Като стана тези дни въпрос за моркови (тук, например :-))) и се присетих, колко ги обича съпружето и от колко време не съм правила нищо с тях. Тортичката е вече изядена и идва ред на нещо друго сладичко и подходящо за мишкуване ;-) Предложих идеята за морковени мъфини, прияли ми се на мен.. Е, поиска се тиквеник. Забрави милият, че в градината тиквите отдавна се свършиха.. Та, резулатът е този:
  Морковите се почистват и настъргват на ситно ренде. Ябълката се обелва и настъргва на едро. В подходящ съд, с маслото, се задушават морковите. Добавя им се захар, ябълка, подправки, оранжат, смлени ядки.
  Разгъват се корите за баница. Всяка двойка се намазва със сметана, разпределя се част от морковената смес, поръсва се с малко захар и стафиди
  приготвя се заливка от сметана и лимонада (трябва да се избере такава, каквато при смесване не пресича сметаната) и равномерно излива върху морковника.
  Изглежда наистина много вкусно,Дими!И предполагам по вкусотия не отстъпва на тиквеника:)Поне моркови има целогодишно и по-лесно се намират от тиквите, може по всяко време да се изпробва тази рецепта!:)
  Дими,превъзходен е!С тези портокалови корички и ябълка,вкуса сигурна съм е невероятен!Май утре ще попълня запасите от моркови.Хубав уикенд!
  Радвам се, че съм те подсетила за морковите, Дими :-) Предложението ти е неустоимо! Моята половинка също като твоята много обича моркови и задължително ще му приготвя този десерт :-)
  Тиква мога да ви дам,че имам още /купени от магазина/А рецептата е нещо много хубаво и различно и ми се иска да опитам.При нас RAMA-та е маргарин/но няма значение/.Сърдечни поздрави и да ви е сладко:)))
  Вкусно е, Теменужка.. почти колкото тиквеник! Поне за мен - тиквеникът си остава на първо място ;-) Но е нещо различно и за разлика от тиквеника, както казва Нанита, може да се приготви през всеки сезон :-)
  В градината, имах впредвид - в близкия магазин, Дани, в това снежно време не ми се проправяше пъртина до пазара :-D
  Много е добре, когато има от къде да се подсеща човек :-))) Ще видим какво ще каже и половинката по-късно за морковника. Благодаря, Ирина!
  Бабата на съпруга ми ми каза как да си направя коричките от портокал и лимон без варене, така че и аз ще имам в скоро време от тях.
  Дими, до днес си мислех, че такова животно само у нас е живяло! :-))) Като бяхме гаджета с мъжа ми, той беша настъргал на майка си морковите за туршия по погрешка и за да прикрием престъплението се чудехме какво да ги правим. ТТой реши да ги обърка със захар, а аз оттам се сетих за тиквеник и си казвам, ще направим с моркови, никой няма да разбере. Хванах се и разточих кори, че бяха затворени магазините, направих морковника и скрих на свекърва ми топката направо. :-) Даже го и сиропирахме! :-)
  Ех какви спомени ми навя тази твоя рецепта ;-) Майка ми си прави майтап, че с морковник съм се оженила ;-)
  Неизчерпаем източник на нестандартни и много вкусни предложения си Дими това ще го пробвам ...но по нататък сигурно за Цветница или за Великден ще стане чудесен щрудел ...хи, хи, хи....:-)
  Развесели ме с това ваше приключение, Ани! Важното е, че е завършило с добър и вкусен край :-))) Идеята за морковник ми хрумна всъщност преди време, по повод на правен от мен тиквеник: една от тукашните ми лели не можеше да си представи, че тиквата е сладка и сериозно си мислеше, че съм приготвила някакъв нов щрудел с моркови.. Не че и това се срещa тук, но веселото при лелята е, че винаги прави морковената салата сладка :-D Та така.. вчера си му дойде самО времето за правене на морковник.. Поздрави и :-) от мен!